Adverbio

Le adverbio es un categoria grammatic que functiona como nucleo del syntagma (locution) adverbial. Su nomine veni de "ad" (juxta) e "verbo" proque illo modifica generalmente un verbo, ben que illo pote tamben modificar adjectivos e altere adverbios.

Ultra esser un modificator, un adverbio pote exercer le function de complemento circumstantial. Locutiones adverbial son gruppos de parolas que compli functiones de adverbios. Alcun adverbios pote modificar phrase integre, como in le caso de "infortunatemente illo non poteva venir".

In interlingua, como alsi in catalan, le majoritate del adverbios proveni de prepositiones latin o del summa de un adjectivo plus le particula -mente. Illos son categorias invariabile: in altere parolas, illos non se concorda in genere o numero. 

 Typos de adverbios 
Conforme a lor signification, on classifica le adverbios in:
 de tempore (nunc, ora, alora, depost, in retardo);
 de maniera (ben, tranquillemente);
 de loco (hic, ubi);
 de negation (non, nihil);
 de affirmation (etiam);
 de dubita (forsan, presumibilemente);
 de quantitate (multo, poco, minus).

 Formation del adverbios 
Ben que illos pote esser parolas independente (ibi, jammais), numerose adverbios deriva de altere parolas, particularmente adjectivos, con un morphema specific.

 In le linguas romanic e interlingua on subjunge -ment/-mente al adjectivo.
 In anglese on subjunge -ly al adjectivo.
 In esperanto e ido on usa le suffixo -e.
 In arabe on subjunge -an.
 In le linguas austronesian on duplica le lexema in vice de subjunger necun morphema.
 In irlandese on subjunge go- como prefixo.
 In lituan on attacha le termination -i.
 In turc, german e nederlandese le majoritate del adjectivos pote esser usate como adverbios sin modification.

Categoria:Categorias grammatic
Categoria:Typos de parola